ai4bharat/Pralekha huggingface dataset:
বিদ্যুৎমন্ত্রক
কেন্দ্রীয় বিদ্যুৎ মন্ত্রক এক ঐতিহাসিক গ্রাহক-কেন্দ্রিক প্রয়াসের অঙ্গ হিসেবে খসড়া বিদ্যুৎ  বিধি, ২০২০ প্রণয়ন করেছে; এই বিধি সম্পর্কে আগামী ৩০ সেপ্টেম্বরের মধ্যে মতামত / পরামর্শ দেওয়ার আহ্বান জানানো হয়েছে
নয়াদিল্লি, ১৬ সেপ্টেম্বর, ২০২০
এই প্রথমবার কেন্দ্রীয় বিদ্যুৎ মন্ত্রক বিদ্যুৎ গ্রাহকদের অধিকার সুরক্ষার জন্য একটি খসড়া বিধি প্রণয়ন করেছে। বিদ্যুৎ ক্ষেত্রে গ্রাহকরা অন্যতম গুরুত্বপূর্ণ অংশীদার। গ্রাহকদের জন্যই এই ক্ষেত্রের অস্তিত্ব রয়েছে। সমস্ত নাগরিকের কাছে বিদ্যুৎ পৌঁছে দেওয়ার পাশাপাশি, গ্রাহক সন্তুষ্টির বিষয়টিও এখন গুরুত্বপূর্ণ হয়ে উঠেছে। এজন্যই গুরুত্বপূর্ণ পরিষেবাগুলিকে চিহ্নিত করা আবশ্যক হয়ে উঠেছে, যাতে গ্রাহকদের স্বার্থ সুরক্ষার পাশাপাশি তাঁদের প্রাপ্য অধিকার ও পরিষেবা বজায় রাখা যায়।
এই উদ্দেশ্যকে সামনে রেখেই কেন্দ্রীয় সরকার প্রথমবার বিদ্যুৎ ক্ষেত্রে  বিধি, ২০২০ প্রণয়ন করেছে। এই বিধির গুরুত্বপূর্ণ কয়েকটি বৈশিষ্ট্য হল – বিদ্যুৎ বন্টনকারী সংস্থাগুলির জন্য গ্রাহক পিছু আউটেজ বা বিদ্যুৎ খরচের সময়সীমা অনুযায়ী পর্যাপ্ত বিদ্যুৎ যোগান; সময়মতো বিদ্যুৎ সংযোগ পৌঁছে দিতে আবেদনপত্র সরলীকরণ; মেট্রো শহরগুলিতে সাতদিনের মধ্যে, পুরসভা এলাকাগুলিতে ১৫ দিনের মধ্যে এবং গ্রামাঞ্চলে ৩০ দিনের মধ্যে নতুন সংযোগ পৌঁছে দেওয়া; ৬০ দিন বা তার বেশি বিলম্বের ক্ষেত্রে সার্ভিং বিল বা প্রদেয় মাশুলে ২-৫ শতাংশ ছাড়; মাশুল মেটানোর ক্ষেত্রে নগদ, চেক, ডেবিট কার্ড ও নেট ব্যাঙ্কিং-এর বিকল্প সুবিধা প্রদান। তবে, হাজার টাকার বেশি বিলের ক্ষেত্রে মাশুল মেটাতে হবে অনলাইনেই। বিদ্যুৎ বন্টনকারী সংস্থাগুলির পক্ষ থেকে পরিষেবায় বিলম্বের ক্ষেত্রে ক্ষতিপূরণ বা জরিমানার সংস্থান; গ্রাহক স্বার্থ সুরক্ষায় ২৪X৭ টোলফ্রি কল সেন্টার; গ্রাহক অভিযোগ নিষ্পত্তির জন্য বিভিন্ন পর্যায়ে গ্রাহকদের মধ্য থেকে ২-৩ জন প্রতিনিধিকে অন্তর্ভুক্ত করা প্রভৃতি রয়েছে।
এদিকে বিদ্যুৎ মন্ত্রক গত ৯ সেপ্টেম্বর খসড়া বিধিটি জনসাধারণের মতামত / দৃষ্টিভঙ্গি জানানোর জন্য জনসমক্ষে প্রকাশ করেছে। আগামী ৩০ সেপ্টেম্বর পর্যন্ত এই বিধি সম্পর্কে মতামত বা পরামর্শ জানানো যাবে। প্রাপ্ত মতামত / পরামর্শগুলি বিবেচনায় রেখেই বিধি চূড়ান্ত করা হবে।
(CG/BD/DM
তথ্যওসম্প্রচারমন্ত্রক
নিউজ অন এআইআর রেডিওর লাইভ স্ট্রিমিং এর আন্তর্জাতিক র্যাঙ্কিং
নতুন দিল্লি, ৭ জুলাই, ২০২১
আকাশবাণীর নিউজ অন এআইআর অ্যাপের লাইভ স্ট্রিমিং –এর ভারত ছাড়া পৃথিবীর বাকি দেশগুলির সর্বশেষ র্যাঙ্কিন প্রকাশিত হয়েছে। এই র্যাঙ্কিন অনুযায়ী ফিজি পঞ্চম স্থান থেকে দ্বিতীয় স্থানে উঠে এসেছে। সৌদি আরব প্রথম ১০ এর তালিকায় ঢুকে পড়েছে। এই তালিকায় কুয়েত এবং জার্মানি ঢুকলেও ফ্রান্স ও নিউজিল্যান্ড বেরিয়ে গেছে। তালিক শীর্ষে অবশ্য মার্কিন যুক্তরাষ্ট্র তার অবস্থান ধরে রেখেছে।
সব থেকে উল্লেখযোগ্য বিষয় হল, আকাশবাণীর তেলেগু এবং তামিল ভাষায় লাইভ স্ট্রিম পরিষেবা মার্কিন যুক্তরাষ্ট্রে জনপ্রিয়। অন্যদিকে ব্রিটেনে পাঞ্জাবী ভাষার অনুষ্ঠান বেশি জনপ্রিয়।
ভারত ছাড়া বাকি দেশগুলির এই তালিকায় সর্বোচ্চ স্থানে রয়েছে বিবিধ ভারতী ন্যাশনাল। আকাশবাণী সংবাদ – এআইআর নিউজ ২৪৭ একধাপে উঠে ষষ্ঠ স্থানে এসেছে।
অন্যদিকে তামিল ভাষার অনুষ্ঠান ষষ্ঠ থেকে দশম স্থানে নেমে গেছে।
আকাশবাণীর ২৪০টি পরিষেবা নিউজ অন এআইআর অ্যাপ, প্রসার ভারতী অফিসিয়াল অ্যাপে লাইভ স্ট্রিম হয়। নিউজ অন এআইআর অ্যাপের শ্রোতা ভারতের পাশাপাশি বিশ্বের ৮৫টি দেশের ৮০০০ শহরে রয়েছে। ১৬ই জুন থেকে ৩০শে জুন পর্যন্ত প্রাপ্ত তথ্যের ভিত্তিতে এই তালিকাটি দেখতে চাইলে নিচের লিঙ্কে ক্লিক করুন -
https://pib.gov.in/PressReleseDetail.aspx?PRID=1733396
CG/CB/SFS
(Visitor Counter : 147
সামাজিকন্যায়ওক্ষমতায়নমন্ত্রক
স্বাস্থ্য সেবা ও হাসপাতালের অন্যান্য স্বাস্থ্য কর্মীদের নিরাপত্তা সুনিশ্চিত করার জন্য পদক্ষেপ
নতুন দিল্লি, ১৬ সেপ্টেম্বর, ২০২০
কোভিড-১৯ মহামারী প্রক্ষাপটে স্বাস্থ্য ও সুরক্ষা সংক্রান্ত ঝুঁকির কারণে মৃত সাফাই কর্মচারীদের বিষয়ে কেন্দ্রীয় সরকার কোনো তথ্য সংরক্ষিত করে রাখে নি। কারণ হাসপাতাল এবং ডিসপেনসারিগুলি রাজ্যের বিষয়।
রাজ্যগুলিকে সংক্রমণ প্রতিরোধ ও নিয়ন্ত্রণ কমিটি গঠন করতে বলা হয়েছে। হাসপাতালগুলিতে এমন একজন নোডাল অফিসার রাখতে বলা হয়েছে, যিনি স্বাস্থ্য সেবা কর্মীদের পর্যবেক্ষণ করবেন এবং তাঁদের স্বাস্থ্য সংক্রান্ত অবস্থার বিষয়গুলি পর্যালোচনা করবেন। উচ্চ ঝুঁকিপূর্ণ রোগীদের ক্ষেত্রে ৭ দিনের জন্য পৃথকভাবে থাকার ব্যবস্থা রয়েছে। নোডাল অফিসার বা বিভাগীয় প্রধান সাবকমিটি দ্বারা নিয়োজিত ব্যক্তি) যদি মনে করেন ক্লিনিকাল প্রোফাইলের ভিত্তিতে যেমন চিকিৎসক, নার্সিং আধিকারিক এবং অন্যান্য স্বাস্থ্য কর্মীদের প্রয়োজনে আরও এক সপ্তাহ কোয়ারেন্টাইনে থাকার জন্য নির্দেশ দিতে পারেন। স্বাস্থ্য ও পরিবারকল্যাণ মন্ত্রক হাসপাতালগুলিতে কোভিড এবং নন-কোভিড ক্ষেত্রে চিকিৎসা পরিষেবা পরিচালনার জন্য গত ১৮ই জুন একটি নির্দেশিকা জারি করে।
স্বাস্থ্য ও পরিবারকল্যাণ মন্ত্রক তৃণমূল স্তরে কর্মী সহ অন্যান্য স্বাস্থ্য কর্মীদের জন্য পিপিই ব্যবহারের বিষয়ে একটি গাইডলাইনও জারি করেছে। এই গাইডলাইনে কর্মক্ষেত্রে রোগের সংক্রমণ ঝুঁকির সঙ্গে সামঞ্জস্য বজায় রেখে পিপিই-গুলির ব্যবহার করা উচিৎ বলে জানানো হয়েছে। সংক্রমণ প্রতিরোধ ও নিয়ন্ত্রণ পদ্ধতিগুলির জন্য রাজ্য সরকারগুলিকে গাউডলাইন দেওয়া হয়েছে। এমনকি সংক্রমণ প্রতিরোধ ও নিয়ন্ত্রণের বিষয়ে হাসপাতালে কর্মীদের প্রশিক্ষণের জন্য বলা হয়েছে। iGoT প্ল্যাটফর্মে সকল বিভাগের স্বাস্থ্য সেবা কর্মীদের সংক্রমণ প্রতিরোধ ও নিয়ন্ত্রণ বিষয়ে প্রশিক্ষণের ব্যবস্থা করা হয়েছে।
রাজ্যসভায় আজ লিখিত জবাবে এই তথ্য দিয়েছেন সামাজিক ন্যায় বিচার ও ক্ষমতায়ণ দপ্তরের প্রতিমন্ত্রী শ্রী রামদাস আটওয়ালে।
(CG/SS/SKD
রাষ্ট্রপতিরসচিবালয়
ওনাম উৎসব উপলক্ষ্যে রাষ্ট্রপতির শুভেচ্ছাবার্তা
নয়াদিল্লি, ২৪ আগস্ট, ২০১৮
ভারতের রাষ্ট্রপতি শ্রী রামনাথ কোবিন্দ ওনাম উৎসবের পূর্ব সন্ধ্যায় এক বার্তায় দেশবাসীকে বিশেষত কেরালার নাগরিকদের শুভেচ্ছা জানিয়েছেন। তাঁর বার্তায় রাষ্ট্রপতি বলেছেন, এই উৎসব যেন মানুষের জীবনে শান্তি এবং সুখ নিয়ে আসতে পারে। সাম্প্রতিক বন্যার পর কেরালার মানুষের মধ্যেও যেন এই উৎসব শান্তি ও সমৃদ্ধি নিয়ে আসতে পারে। এই প্রসঙ্গে তিনি পুর্নগঠনের কাজে কেরালাবাসির জেদ এবং সহ্যশক্তির প্রশংসা করেন। ওনাম যেন এক নতুন জীবনের সূচনা করতে পারে বলে তিনি আশা ব্যক্ত করেন।
CG/PB/NS/…
(Visitor Counter : 93
শিল্পওবাণিজ্যমন্ত্রক
কেন্দ্রীয় মন্ত্রিসভা সিবিআইসি-র আওতায় কৃষ্ণপত্তনম এবং তুমাকুরুতে শিল্প করিডর স্থাপনের প্রস্তাব অনুমোদন করেছে
নয়াদিল্লি, ৩০ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে একাধিক ট্রাঙ্ক পরিকাঠামো নির্মাণের জন্য শিল্প ও অভ্যন্তরীণ বাণিজ্য প্রসার দপ্তরের একাধিক প্রস্তাব অনুমোদিত হয়েছে। এই প্রস্তাবগুলির মধ্যে রয়েছে –
ক) অন্ধ্রপ্রদেশে ২ হাজার ১৩৯ কোটি ৪৪ লক্ষ টাকা ব্যয়ে কৃষ্ণপত্তনম শিল্প এলাকা তৈরী।
খ) কর্ণাটকে ১ হাজার ৭০১ কোটি ৮১ লক্ষ টাকা ব্যয়ে তুমাকুরু শিল্প এলাকা তৈরী।
গ) উত্তর প্রদেশের গ্রেটার নয়ডায় ৩ হাজার ৮৮৩ কোটি ৮০ লক্ষ টাকা ব্যয়ে মাল্টি মোডাল লজিস্টিক হাব  এবং মাল্টি মোডাল ট্রান্সপোর্ট হাব  স্থাপন।
পূর্বাঞ্চলীয় ও পশ্চিমাঞ্চলীয় ডেডিকেটেড ফ্রেইড করিডর, এক্সপ্রেসওয়ে এবং জাতীয় মহাসড়ক, জলবন্দর ও বিমানবন্দরের নিকটে পরিবহণের সুবিধার ক্ষেত্রে এ ধরনের ইন্ডাস্ট্রিয়াল এরিয়া গড়ে তোলার উদ্দেশ্য হ’ল – গ্রিনফিল্ড ইন্ডাস্ট্রিয়াল সিটি স্থাপন, যেখানে যাবতীয় আধুনিক সুযোগ-সুবিধা ও পরিকাঠামোর ব্যবস্থা থাকবে। আত্মনির্ভর ভারত গঠনের লক্ষ্যে শিল্প করিডর নির্মাণ কর্মসূচি লগ্নি আকর্ষণের ক্ষেত্রে গুরুত্বপূর্ণ হয়ে উঠেছে।
চেন্নাই - ব্যাঙ্গালুরু শিল্প করিডর প্রকল্পে উন্নয়নমূলক কাজকর্মের সূচনার ক্ষেত্রে অন্ধ্রপ্রদেশের কৃষ্ণপত্তনম ইন্ডাস্ট্রিয়াল এরিয়া এবং কর্ণাটকের তুমকুরু ইন্ডাস্ট্রিয়াল এরিয়া গুরুত্বপূর্ণ ভূমিকা নেবে। এমনকি, ইন্ডাস্ট্রিয়াল এরিয়ায় গড়ে ওঠা গ্রিনফিল্ড শহরগুলি বিশ্ব মানের পরিকাঠামো সড়ক ও রেল যোগাযোগ ব্যবস্থা সম্বলিত আধুনিক এক সুস্থায়ী শহর হয়ে উঠবে। শিল্পোন্নয়নের মাধ্যমে এই প্রকল্পগুলি ব্যাপক কর্মসংস্থানের সুযোগ সৃষ্টি করবে। কৃষ্ণপত্তনম ইন্ডাস্ট্রিয়াল এরিয়া গড়ে তোলার কাজে প্রথম পর্যায়ে প্রায় ৯৮ হাজার মানুষের কর্মসংস্থান হবে, যার মধ্যে প্রায় ৫৮ হাজার মানুষ মূল কেন্দ্রেই কাজের সুযোগ পাবেন। তুমকুর্যথ ইন্ডাস্ট্রিয়াল এরিয়া গড়ে তোলার কাজে প্রায় ৮৮ হাজার ৫০০ জন ব্যক্তির কর্মসংস্থান হবে। এর মধ্যে ১৭ হাজার ৭০০ জন ব্যক্তি কাজের সুযোগ পাবেন রিটেল, অফিস ও অন্যান্য বাণিজ্যিক কর্মকান্ড থেকে।
উত্তর প্রদেশের গ্রেটার নয়ডায় প্রস্তাবিত মাল্টি মোডাল লজিস্টিক হাব এবং মাল্টি মোডাল ট্রান্সপোর্ট হাব পূর্বাঞ্চলীয় পেরিফেরাল এক্সপ্রেসওয়ের কাছে গড়ে উঠবে। এমনকি, নয়ডা – গ্রেটার নয়ডা এক্সপ্রেসওয়ে, ৯১ নম্বর জাতীয় মহাসড়ক, যমুনা এক্সপ্রেসওয়ে, পূর্বাঞ্চলীয় ও পশ্চিমাঞ্চলীয় ডেডিকেটেড ফ্রেইড করিডরের সঙ্গে যুক্ত হবে। বিশ্ব মানের সুযোগ-সুবিধা নিয়ে লজিস্টিক হাবটি গড়ে তোলা হবে, যেখানে পণ্য সামগ্রীর পর্যাপ্ত মজুত ভান্ডার/লেনদেনের ব্যবস্থা থাকবে।
মাল্টি মোডাল ট্রান্সপোর্ট হাবটি উত্তর প্রদেশের বোরাকি রেল স্টেশনের কাছে গড়ে তোলা হয়েছে। এই ট্রান্সপোর্ট হাবটি রেল, সড়ক পরিবহণ ব্যবস্থার ক্ষেত্রে পরিবহণ হাব হয়ে উঠবে। এমনকি, এই ট্রান্সপোর্ট হাবটিতে আন্তঃরাজ্য বাস টার্মিনাল, লোকাল বাস টার্মিনাল, মেট্রো, কমার্শিয়াল, রিটেল ও হোটেল গড়ে তোলার মতো জায়গা থাকবে। সেই সঙ্গে, খোলা জায়গা থাকবে, যেখানে সবুজের সমারোহ থাকবে। এই প্রকল্পটি যাত্রী পরিবহণের ক্ষেত্রে বিশ্ব মানের সুযোগ-সুবিধা প্রদান করবে এবং জাতীয় রাজধানী অঞ্চল লাগোয়া উত্তর প্রদেশের সংশ্লিষ্ট এলাকার উন্নয়নের কাজে গতি আসবে। এই প্রকল্পের ফলে প্রায় ১ লক্ষ মানুষের কর্মসংস্থানের সুযোগ হবে। এর প্রভাব পড়বে নিকটবর্তী এলাকার অগ্রগতির ক্ষেত্রেও।
প্রধানমন্ত্রীরদপ্তর
চীনের রাষ্ট্রপতি শি জিংপিং প্রধানমন্ত্রী নরেন্দ্র মোদীকে অভিনন্দন জানিয়েছেন
নয়াদিল্লি, ২৩ মে, ২০১৯
গণপ্রজাতন্ত্রী চীনের রাষ্ট্রপতি শি জিংপিং সাধারণ নির্বাচনে প্রধানমন্ত্রী নরেন্দ্র মোদীর বিজয়ে অভিনন্দন জানিয়েছেন। এক বার্তায় রাষ্ট্রপতি শি ভারত-চীন সম্পর্ককে গুরুত্ব দিয়ে প্রধানমন্ত্রী নরেন্দ্র মোদীর সঙ্গে একযোগে কাজ করার ইচ্ছাপ্রকাশ করেছেন। যার মাধ্যমে দুই দেশের সম্পর্ককে একটি নতুন উচ্চতায় নিয়ে যাওয়া সম্ভব হবে। চীনের রাষ্ট্রপতি সাম্প্রতিক বছরগুলিতে দু-পক্ষের যৌথ উদ্যোগে ভারত-চীনের সম্পর্ক নিবিড় হওয়ায় সন্তোষ প্রকাশ করেছেন।
CG/CB/NS
(Visitor Counter : 68
বিজ্ঞানওপ্রযুক্তিমন্ত্রক
কেন্দ্রীয় মন্ত্রী শ্রী জিতেন্দ্র সিং বলেছেন, ভারতের উপকূল এবং সমুদ্র উৎস থেকে পাওয়া খনিজ গুলি দেশে ভবিষ্যতের অর্থনীতির চাবিকাঠি হবে
নতুন দিল্লি, ০৫ ডিসেম্বর, ২০২১
কেন্দ্রীয় বিজ্ঞান ও প্রযুক্তি মন্ত্রকের প্রতিমন্ত্রী ডক্টর জিতেন্দ্র সিং বলেছেন ভারতের উপকূলীয় এবং সমুদ্র উৎস থেকে পাওয়া সামুদ্রিক খনিজ দেশে ভবিষ্যতের অর্থনীতির চাবিকাঠি হবে। এছাড়াও তিনি বলেন, নিকেল এবং কোবাল্ট এর মতো ধাতু গুলি জলবায়ু পরিবর্তনের প্রভাবের সঙ্গে লড়াই করার জন্য গুরুত্বপূর্ণ ভূমিকা পালন করে।
ভুবনেশ্বরে আজ ইনস্টিটিউট অফ মিনারেল অ্যান্ড মেটেরিয়ালস টেকনোলজি, আইএমএমটি'র নতুন ভবনের উদ্বোধন করে ডক্টর সিং বিজ্ঞানী এবং ছাত্রদের উদ্দেশ্যে বলেন, প্রধানমন্ত্রী শ্রী নরেন্দ্র মোদীর নেতৃত্বে সামুদ্রিক বৈজ্ঞানিক গবেষণায় ভারত প্রথম সারির দেশগুলোর মধ্যে রয়েছে। 'গভীর মহাসাগর মিশন' বা নীল অর্থনীতি নতুন দিগন্তের সূচনা করেছে।
তিনি বলেন, আইএমএমটি এবং ন্যাশনাল ইনস্টিটিউট অফ ওশান টেকনোলজির মধ্যে ঘনিষ্ঠ সমন্বয় ও সহযোগিতার জন্য পদক্ষেপ গ্রহণ করা হয়েছে। গভীর সমুদ্রের কিছু খনিজ সম্পদের কার্যকর খনন এবং গ্যাস হাইড্রেট সম্পদের শোষনের জন্য উপযুক্ত প্রযুক্তির উন্নয়নের প্রচেষ্টা চালানো হচ্ছে।
তিনি বলেন, এ কথা স্মরণ করা যেতে পারে যে এই বছরের অক্টোবরে পলি মেটালিক ম্যাঙ্গানিজ নোডিউলস, গ্যাস হাইড্রেটস, হাইড্রো থার্মাল সালফাইডস এবং কোবাল্ট রাষ্ট্রের মত আজীবন সম্পদের গভীর সমুদ্র অনুসন্ধান চালানোর জন্য চেন্নাইতে ভারতের প্রথম মানবাধিকার মিশন সমুদ্র চালু করা হয়েছে। এটি ১ থেকে ৫৫০০ মিটার গভীরতায় অবস্থিত।
CG/ SB
(Visitor Counter : 95
প্রধানমন্ত্রীরদপ্তর
বাবা যোগেন্দ্রজীর প্রয়াণে প্রধানমন্ত্রীর শোক প্রকাশ
নয়াদিল্লি, ১০ জুন, ২০২২
প্রধানমন্ত্রী শ্রী নরেন্দ্র মোদী ‘সংস্কার ভারতী’র জাতীয় অভিভাবক এবং পদ্মশ্রী বাবা যোগেন্দ্রর প্রয়াণে গভীর শোক প্রকাশ করেছেন। তাঁর মৃত্যু শিল্পকলা জগতে অপূরণীয় ক্ষতি বলে জানিয়েছেন প্রধানমন্ত্রী।
এক ট্যুইটে প্রধানমন্ত্রী বলেছেন, “দেশের সেবায় নিবেদিত পদ্মশ্রী বাবা যোগেন্দ্রজীর প্রয়াণে গভীরভাবে শোকাহত। তাঁর প্রয়াণ সমস্ত শিল্পকলা জগতের জন্য এক অপূরণীয় ক্ষতি। ঈশ্বর তাঁকে শ্রীচরণে স্থান দিন। ওম শান্তি”!
CG/SS/SB
(
পেট্রোলিয়ামওপ্রাকৃতিকগ্যাসমন্ত্রক
বাঘজান গ্যাস দুর্ঘটনা ও অগ্নিকান্ডের প্রেক্ষিতে কেন্দ্রীয় পেট্রোলিয়াম ও প্রাকৃতিক গ্যাস মন্ত্রক এবং মার্কিন যুক্তরাষ্ট্রের শক্তি বিষয়ক দপ্তরের মধ্যে আলোচনা
নয়াদিল্লি, ১৩ জুন, ২০২০
কেন্দ্রীয় পেট্রোলিয়াম ও প্রাকৃতিক গ্যাস মন্ত্রকের উচ্চ পদস্থ আধিকারিকদের পাশাপাশি, রাষ্ট্রায়ত্ত অয়েল ইন্ডিয়া এবং ওএনজিসি-র সিএমডি-রা ছাড়াও সঙ্কট মোকাবিলা দল এবং সংশ্লিষ্ট ক্ষেত্রের বিশেষজ্ঞরা গত ১২ই জুন আসামের তিনসুকিয়া জেলার বাঘজানে অয়েল ইন্ডিয়া লিমিটেডের গ্যাস পাইপ লাইন ফেটে যাওয়া ও তার প্রেক্ষিতে অগ্নিকান্ডের ঘটনা নিয়ে মার্কিন যুক্তরাষ্ট্রের শক্তি বিষয়ক দপ্তরের আধিকারিক ও বিশেষজ্ঞদের সঙ্গে আলোচনা করেছেন। মার্কিন বিশেষজ্ঞদের সঙ্গে এই বৈঠকে সিঙ্গাপুর থেকে বিদেশি বিশেষজ্ঞরাও যোগ দেন।
এই বৈঠকে মার্কিন আধিকারিক ও বিশেষজ্ঞরা সেদেশে একই ধরনের গ্যাস দুর্ঘটনার মোকাবিলায় নিজেদের অভিজ্ঞতার কথা ভারতীয় কর্তৃপক্ষের সঙ্গে বিনিময় করেন।ভারতীয় আধিকারিক ও বিশেষজ্ঞরা বাঘজানের এই গ্যাস দুর্ঘটনায় গৃহীত ব্যবস্থাগুলি সম্পর্কে সে দেশের আধিকারিকদের সঙ্গে আলোচনা করেন। অগ্নিকান্ড নিয়ন্ত্রণে, ধ্বংস স্তুপ সরানো এবং আধুনিক প্রযুক্তি ব্যবহারের বিষয়গুলি মার্কিন কর্তৃপক্ষকে জানানো হয়। মার্কিন শক্তি বিষয়ক ও বিশেষজ্ঞরা অয়েল ইন্ডিয়া এবং ওএনজিসি-র বিশেষজ্ঞরা বাঘজান গ্যাস দুর্ঘটনার পর যে সমস্ত পদক্ষেপ নিয়েছেন, তার প্রশংসা করেন। গ্যাস ভান্ডারের কুয়ো-তে অগ্নিকান্ড নিয়ন্ত্রণেও যথাযথ ব্যবস্থা গ্রহণ করা হয়েছে। উভয় পক্ষই আগামী দিনগুলিতে এ ধরনের দুর্ঘটনার ক্ষেত্রে অভিজ্ঞতা বিনিময়ের ব্যাপারে সম্মত হয়েছেন এবং ঐ গ্যাস ভান্ডার কুটি বুজিয়ে ফেলার অগ্রগতি সম্পর্কেও তথ্য আদান-প্রদানের সিদ্ধান্ত নিয়েছে। ভারত – মার্কিন শক্তি সম্পর্কিত কৌশলগত অংশীদারিত্বের অঙ্গ হিসাবে এই আলোচনার আয়োজন করা হয়।
(CG/BD/SB
ভূ-বিজ্ঞানমন্ত্রক
পূর্ব-মধ্য ও সন্নিহিত দক্ষিণ-পূর্ব আরব সাগরে সৃষ্ট প্রবল ঘূর্ণিঝড় ‘নিসর্গ সম্পর্কে ভারতীয় আবহাওয়া দপ্তরের প্রাথমিক প্রতিবেদন
নয়াদিল্লি, ০৫ জুলাই, ২০২০
ভারতীয় আবহাওয়া দপ্তর আরব সাগরে সৃষ্ট ১-৪ঠা জুন পর্যন্ত সময়ে প্রবল সামুদ্রিক ঘূর্ণিঝড় ‘নিসর্গ সম্পর্কে প্রাথমিক প্রতিবেদন প্রকাশ করেছে। দপ্তরের প্রকাশিত প্রতিবেদনে জানানো হয়েছে, গত ৩১শে মে খুব সকালের দিকে দক্ষিণ-পূর্ব ও সংলগ্ন পূর্ব-মধ্য আরব সাগর ও লাক্ষাদ্বীপের কাছে একটি লো-প্রেসার এরিয়া বা বায়ুমণ্ডলীয় নিম্নচাপ থেকে ঘূর্ণিঝড় নিসর্গের উৎপত্তি হয়। দোসরা জুন দুপুর নাগাদ ঐ বায়ুমণ্ডলীয় নিম্নচাপ এলাকাটি পূর্ব-মধ্য আরব সাগরের ওপর ঘণিভূত হয়ে গভীর নিম্নচাপের আকার নেয় এবং পরবর্তী সময়ে তা ঘূর্ণিঝড় নিসর্গ নাম নিয়ে উপকূলের দিকে অগ্রসর হতে থাকে।
ঘূর্ণিঝড় নিসর্গ উত্তর-পূর্ব অভিমুখে অগ্রসর হয়ে প্রবল ঘূর্ণিঝড়ের আকারে মহারাষ্ট্র উপকূলের দক্ষিণ আলিবাগ অঞ্চল অতিক্রম করে গত তেসরা জুন সকাল ৭টা থেকে ৯টার মধ্যে স্থলভূমিতে আছড়ে পড়ার সময় এই ঘূর্ণিঝড়ের ঘন্টায় গতিবেগ ছিল ১১০-১২০ কিলোমিটার। এর পর, ঘূর্ণিঝড়টি উত্তর-পূর্ব অভিমুখে অগ্রসর হতে হতে দুর্বল হয়ে উত্তর-মধ্য মহারাষ্ট্রের ওপর ঘূর্ণিঝড়ের আকার নেয় এবং মধ্যরাত্রি নাগাদ তা গভীর নিম্নচাপে পরিণত হয়। গত ৫ই জুন বিকেল নাগাদ এই নিম্নচাপ উত্তর প্রদেশের দক্ষিণ-পূর্ব দিকে এবং সংলগ্ন বিহারের ওপর লো-প্রেসার এরিয়া তৈরি করে।
ভারতীয় আবহাওয়া দপ্তর গত ২১শে মে থেকে ঘূর্ণিঝড় নিসর্গের উৎপত্তির সময় থেকেই নজর রাখতে শুরু করে। গত ৩১শে মে পূর্ব-মধ্য আরব সাগর এবং লাক্ষাদ্বীপের ওপর একটি লো-প্রেসার এরিয়া তৈরি হয়। পরবর্তীকালে এটি প্রবল ঘূর্ণিঝড় নিসর্গের রূপ নেয়। আবহাওয়া দপ্তর একাধিক উপগ্রহের মাধ্যমে পরিস্থিতির ওপর নজর রাখতে শুরু করে। এছাড়াও, গোয়া ও মুম্বাই থেকে ডপলার ওয়েদার র্যা ডার ব্যবস্থার মাধ্যমে নজরদারি চালানো হয়। এর পাশাপাশি, আবহাওয়া দপ্তর গত ২৯শে মে থেকেই মহারাষ্ট্র উপকূলে এই ঘূর্ণিঝড় আছড়ে পড়ার পূর্বাভাস দেয়। এই পূর্বাভাস মতোই গত তেসরা জুন উত্তর মহারাষ্ট্র এবং দক্ষিণ গুজরাট উপকূল এলাকায় আছড়ে পড়ার কথা বলা হয়।
(CG/BD/SB
প্রধানমন্ত্রীরদপ্তর
২০২৩ আন্তর্জাতিক অলিম্পিক কমিটির অধিবেশনের আয়োজক হিসেবে ভারতকে বাছাই করায় প্রধানমন্ত্রীর সন্তোষ প্রকাশ
নতুনদিল্লি, ১৯শে ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী ২০২৩ সালে আন্তর্জাতিক অলিম্পিক কমিটির অধিবেশনের আয়োজক হিসেবে ভারতকে বাছাই করায় সন্তোষ প্রকাশ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে; “২০২৩ সালে আন্তর্জাতিক অলিম্পিক কমিটির অধিবেশনের আয়োজক হিসেবে ভারতকে বাছাই করার সিদ্ধান্তটি অত্যন্ত আনন্দের। আইওসির এই অধিবেশন স্মরণীয় হয়ে থাকবে এবং বিশ্বের ক্রীড়াজগতের কাছে একটি ইতিবাচক বার্তা নিয়ে আসবে বলে আমি আশাবাদীঃ প্রধানমন্ত্রী@narendramodi
#StrongerTogether"
CG/CB/NS/
(
সড়কপরিবহণওমহাসড়কমন্ত্রক
শ্রী নীতিন গড়করি হায়দ্রাবাদে ৪৬০ কিলোমিটার দীর্ঘ ৮,০০০ কোটি টাকার ১২টি জাতীয় মহাসড়ক প্রকল্প এবং ৭টি সিআরআইএফ প্রকল্পের সূচনা করেছেন
নতুন দিল্লি, ২৯ এপ্রিল, ২০২২
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি আজ হায়দ্রাবাদে ৪৬০ কিলোমিটার দীর্ঘ ৮ হাজার কোটি টাকার ১২টি জাতীয় মহাসড়ক প্রকল্প এবং কেন্দ্রীয় সড়ক পরিকাঠামো তহবিল -এর ৭টি প্রকল্পের উদ্বোধন করেছেন। এই উপলক্ষে কেন্দ্রীয় মন্ত্রী শ্রী জি কিষান রেড্ডি, কেন্দ্রীয় প্রতিমন্ত্রী জেনারেল ভি কে সিং সহ বিশিষ্ট ব্যক্তিরা উপস্থিত ছিলেন।
৮ হাজার কোটি টাকা বিনিয়োগে ৪৬০ কিলোমিটার দীর্ঘ এই জাতীয় মহাসড়ক প্রকল্পগুলি তেলেঙ্গানা থেকে মহারাষ্ট্র, কর্ণাটক থেকে অন্ধ্রপ্রদেশের মধ্যে মসৃণ যাতায়াতে আন্তঃরাজ্য যোগাযোগে অগ্রগতি ঘটবে। দ্রুততার সঙ্গে জাতীয় মহাসড়ক প্রকল্পের রূপায়ন এই অঞ্চলে ব্যবসা বাণিজ্যের প্রসার ঘটাবে। সেইসঙ্গে যুব সম্প্রদায়ের দীর্ঘমেয়াদী ভিত্তিতে কর্মসংস্থানের সুযোগ বাড়বে।
প্রধানমন্ত্রী শ্রী নরেন্দ্র মোদীর সুদক্ষ নেতৃত্বে অত্যাধুনিক ও নিরাপদ জাতীয় সড়ক নেটওয়ার্ক গড়ে তোলা হচ্ছে। এই উদ্যোগ হায়দ্রাবাদ ও তেলেঙ্গানায় সাধারণ মানুষের আর্থ-সামাজিক সমৃদ্ধির ক্ষেত্রে বড় প্রভাব ফেলবে।
CG/BD/SKD/
(Visitor Counter : 82
জলসম্পদমন্ত্রক
জলসম্পদ সংক্রান্ত তাৎক্ষনিক তথ্য প্রদানের জন্য এনডাব্লুউআইসি স্হাপিত
নয়াদিল্লি, ০৪ মে, ২০১৮
কেন্দ্রীয় মন্ত্রিসভার অনুমোদনের পরিপ্রেক্ষিতে সম্প্রতি ন্যাশনাল ওয়াটার ইনফরমেটিক্স সেন্টার  স্হাপিত হয়েছে। কেন্দ্রীয় জলসম্পদ, নদী উন্নয়ন ও গঙ্গা পুনরুজ্জীবন বিষয়ক মন্ত্রকের আওতায় এই সেন্টার দেশ জুড়ে জলসম্পদ সংক্রান্ত তথ্য ভান্ডার এবং এক অধীনস্ত কার্যালয় হিসাবে কাজ করবে। সেন্টারের কাজকর্ম দেখভাল করবেন যুগ্ম-সচিব পর্যায়ের একজন আধিকারিক।
জল সম্পদের সঠিক পরিচালনা এক জটিল ও সময় সাপেক্ষ কাজ। এই সমস্ত কাজকর্ম পরিচালনার জন্য বিশেষজ্ঞের প্রয়োজন। নির্ভরযোগ্য তাৎক্ষনিক তথ্য ও পরিসংখ্যানের ওপর ভিত্তি করে এই কাজ পরিচালনা করতে হয়। অবশ্য, জলসম্পদ পরিচালনার কাজে প্রথম শর্তই হল ‘সুসংবদ্ধ জল সম্পদ তথ্য ব্যবস্হা’ গড়ে তোলা এবং নিয়মিতভাবে তার যাবতীয় খতিয়ান রেকর্ড করে রাখা। তাই আশা করা হচ্ছে, জলসম্পদ সংক্রান্ত যাবতীয় তথ্যের তাৎক্ষনিক উৎস হিসেবে ন্যাশনাল ওয়াটার ইনফরমেটিক্স সেন্টার ‘একক জানালা’ ব্যবস্হার মতো কাজ করবে। সেইসঙ্গে জল সম্পদের সুষ্ঠু পরিচালনা ও স্হায়ী উন্নয়নের কাজে এই সেন্টারটি সংশ্লিষ্ট সকল পক্ষকে বিভিন্ন পরিষেবা প্রদান করবে।
প্রতিটি নাগরিককে জল সম্পদ সংক্রান্ত তাৎক্ষনিক তথ্য ও বিশ্বাসযোগ্য খতিয়ান প্রদান করে সচেতন ও সজাগ করা অত্যন্ত জরুরি। উল্লেখ করা যেতে পারে, সদ্য গঠিত এই সেন্টারটি জল সম্পদ পরিচালনার সঙ্গে যুক্ত বিভিন্ন কেন্দ্রীয় ও রাজ্য সংস্হাগুলিকে প্রযুক্তি ও কারিগরি সহায়তা প্রদানে জাতীয় ও আন্তর্জাতিক স্তরের অগ্রনী প্রতিষ্ঠানগুলির সঙ্গে সহযোগিতা গড়ে তুলবে।
CG/BD/NS/…
(Visitor Counter : 57
প্রধানমন্ত্রীরদপ্তর
সুরিনাম-এর সর্বোচ্চ নাগরিক পুরস্কারে ভূষিত হওয়ায় রাষ্ট্রপতিকে প্রধানমন্ত্রীর অভিনন্দন
নয়াদিল্লি, ৬ জুন, ২০২৩
রাষ্ট্রপতি সুরিনাম-এর সর্বোচ্চ নাগরিক পুরস্কার ‘গ্র্যান্ড অর্ডার অফ দ্য চেন অফ দ্য ইয়েলো স্টার’-এ ভূষিত হওয়ায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন।
ভারতের রাষ্ট্রপতির এক ট্যুইটের জবাবে প্রধানমন্ত্রী তাঁর ট্যুইটে বলেন :
“সুরিনাম-এর সর্বোচ্চ নাগরিক পুরস্কার ‘গ্র্যান্ড অর্ডার অফ দ্য চেন অফ দ্য ইয়েলো স্টার”-এ ভূষিত হওয়ায় রাষ্ট্রপতিজিকে অভিনন্দন। সুরিনাম সরকারের এবং সেখানকার জনগণের এই বিশেষ ভাবনাচিন্তা আমাদের দেশের সঙ্গে সুরিনাম-এর সুস্থায়ী বন্ধুত্বের পরিচায়ক।
CG/PM/DM
(
প্রধানমন্ত্রীরদপ্তর
মহিলাদের কুস্তিতে ৫৩ কোজি ফ্রিস্টাইলে ব্রোঞ্জ জেতায় অন্তিম পঙ্গলকে প্রধানমন্ত্রীর অভিনন্দন
নয়াদিল্লি ৫ অক্টোবর
(হ্যাংঝৌ এশিয়ান গেমসে মহিলাদের কুস্তিতে ৫৩ কোজি ফ্রিস্টাইলে ব্রোঞ্জ জেতায় অন্তিম পঙ্গলকে প্রধানমন্ত্রী শ্রী নরেন্দ্র মোদী অভিনন্দন জানিয়েছেন।
প্রধানমন্ত্রী এক্স হ্যান্ডেলে বলেছেন;
“মহিলাদের কুস্তিতে ৫৩ কেজি ফ্রিস্টাইলে ব্রোঞ্জ পদক জয়ে @OlyAntim-কে অভিনন্দন। তাঁর সাফল্যে দেশ গর্বিত। আরও উজ্জ্বল নজির গড়ুন, অনুপ্রাণিত করুন”।
PG/AB/CS
যুবওক্রীড়াবিষয়কমন্ত্রক
দেশে জাতীয় ক্রীড়া বিশ্ববিদ্যালয়
নয়াদিল্লি, ০১ জুলাই, ২০১৯
মনিপুরের ইম্ফলে দেশের একমাত্র জাতীয় ক্রীড়া বিশ্ববিদ্যালয়টি স্হাপন করা হচ্ছে। এই বিশ্ববিদ্যালয়ে দুটি স্নাতক পর্যায়ের এবং একটি স্নাতকোত্তর ডিগ্রি পাঠ্যক্রম চালু করা হয়েছে। এই পাঠ্যক্রমগুলির জন্য এখনই কোনও প্রশিক্ষকের প্রয়োজন নেই।
কেন্দ্রীয় ক্রীড়া প্রতিমন্ত্রী  কিরেন রিজিজু আজ রাজ্যসভায় এক প্রশ্নের লিখিত জবাবে একথা জানিয়ে বলেন, ভারতের ক্রীড়া কর্তৃপক্ষ চুক্তির ভিত্তিতে জাতীয় ক্রীড়া ফেডারেশনগুলির জন্য প্রশিক্ষক নিয়োগ করে থাকে। তিনি জানান, এক্ষেত্রে কেন্দ্রীয় সরকারের কোনও ভুমিকা নেই। ভারতের ক্রীড়া কর্তৃপক্ষ বর্তমানে নিয়মিত ভিত্তিতে ৮৮২ জন এবং চুক্তির ভিত্তিতে ১২৬ জন প্রশিক্ষককে নিয়োগ করেছে।
মন্ত্রী জানান, ভারতীয় প্রশিক্ষকদের কর্মদক্ষতা বৃদ্ধির লক্ষ্যে সরকারের পক্ষ থেকে জাতীয় ক্রীড়া ফেডারেশনগুলিকে সহায়তা করা হচ্ছে। পাতিয়ালায় ন্যাশনাল ইন্সটিটিউট অফ স্পোর্টস এবং মনিপুরের জাতীয় ক্রীড়া বিশ্ববিদ্যালয়ে প্রশিক্ষক তুলে আনার জন্য পাঠ্যক্রম চালু করা হয়েছে। এছাড়া সরকার ন্যাশনাল সেন্টার ফর স্পোর্টস সায়েন্স অ্যান্ড রিসার্চ নামে একটি সংগঠন তৈরি করার সিদ্ধান্ত নিয়েছে বলে মন্ত্রী জানান।
CG/PB/NS
(Visitor Counter : 96
প্রধানমন্ত্রীরদপ্তর
জাপানের প্রধানমন্ত্রী মিঃ সুগা ইয়োশিহিদের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লি, ২৫ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আজ জাপানের প্রধানমন্ত্রী মিঃ সুগা ইয়োশিহিদের সঙ্গে টেলিফোনে কথা বলেছেন।
শ্রী ইয়োশিহিদে জাপানের প্রধানমন্ত্রীর দায়িত্বভার গ্রহণ করায়, শ্রী মোদী তাঁকে অভিনন্দন জানিয়েছেন এবং তাঁর লক্ষ্য অর্জনের জন্য শুভেচ্ছা জানিয়েছেন।
উভয় নেতা ভারত-জাপান বিশেষ কৌশলগত এবং আন্তর্জাতিক অংশীদারিত্বকে আগামীদিনে আরও এগিয়ে নিয়ে যাওয়ার বিষয়ে সহমত পোষণ করেছেন। দুটি দেশের মধ্যে সম্পর্ককে আরও জোরদার করার ক্ষেত্রেও তাঁরা আশা ব্যক্ত করেছেন। পারস্পরিক আস্থা এবং মূল্যবোধের ওপর এই সম্পর্ক তৈরি হয়েছে।
দুই নেতাই মনে করেন, আজকের দিনে এই অংশীদারিত্ব অত্যন্ত প্রাসঙ্গিক ౼বিশেষ করে, কোভিড-১৯ মহামারীর ফলে উদ্ভূত পরিস্থিতি সহ আন্তর্জাতিক বিভিন্ন চ্যালেঞ্জের মোকাবিলায় এটি গুরুত্বপূর্ণ। তাঁরা মুক্ত অর্থনীতি ছাড়াও ভারত-প্রশান্ত মহাসাগরীয় অঞ্চলের সর্বাত্মক অর্থনীতির ওপরও জোর দিয়েছেন। এই অঞ্চলে দীর্ঘ মেয়াদী সরবরাহ শৃঙ্খল বজায় রাখার ক্ষেত্রে ভারত, জাপান এবং সমমনোভাবাপন্ন দেশগুলির মধ্যে সহযোগিতাকে দুই নেতা স্বাগত জানিয়েছেন।
উভয় নেতা দুটি দেশের মধ্যে অর্থনৈতিক অংশীদারিত্বের অগ্রগতির প্রশংসা করেছেন এবং এই প্রসঙ্গে দক্ষ কর্মীদের ক্ষেত্রে চুক্তি খসড়া চূড়ান্ত করার বিষয়টিকে স্বাগত জানিয়েছেন।
বিশ্বজুড়ে কোভিড-১৯ মহামারীর ফলে উদ্ভূত পরিস্থিতির উন্নতি হলে বার্ষিক দ্বিপাক্ষিক শীর্ষ বৈঠকে যোগ দেওয়ার জন্য শ্রী মোদী প্রধানমন্ত্রী সুগাকে ভারতে আসার আমন্ত্রণ জানিয়েছেন।
CG/CB/DM
(
প্রধানমন্ত্রীরদপ্তর
অন্ধ্রপ্রদেশে বাস দুর্ঘটনার জেরে প্রাণহানির ঘটনায় প্রধানমন্ত্রী'র শোকপ্রকাশ
নতুন দিল্লি,১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদী অন্ধ্রপ্রদেশের পশ্চিম গোদাবরীতে বাস দুর্ঘটনার জেরে প্রাণহানির ঘটনায় গভীর শোকপ্রকাশ করেছেন ।
প্রধানমন্ত্রীর কার্যালয়ের পক্ষ থেকে ট্যুইট করে জানিয়েছে ;
"অন্ধ্রপ্রদেশের পশ্চিম গোদাবরীতে বাস দুর্ঘটনার জেরে প্রাণহানির ঘটনায় ব্যথিত। শোকের এই মুহুর্তে, আমার সমবেদনা শোকাহত পরিবারগুলির সঙ্গে রয়েছে: প্রধানমন্ত্রী @নরেন্দ্রমোদী"।
CG/SS/RAB
(
স্বাস্থ্যওপরিবারকল্যাণমন্ত্রক
ক্যাবিনেট সচিব উচ্চ-পর্যায়ের বৈঠকে নোভেল করোনা ভাইরাস সংক্রমনের প্রেক্ষিতে গৃহীত পদক্ষেপ ও প্রস্তুতি পর্যালোচনা করলেন
চীন থেকে আসা ব্যক্তিদের জন্য ভিসা সংক্রান্ত নতুন পরামর্শ জারি
নয়াদিল্লি, ০৫ ফেব্রুয়ারী, ২০২০
ক্যাবিনেট সচিব আজ নতুন দিল্লিতে রাজ্যগুলির করোনা ভাইরাস সংক্রমণ মোকাবিলায় গৃহীত পদক্ষেপ ও প্রস্তুতি এক উচ্চ-পর্যায়ের বৈঠকে পর্যালোচনা করে দেখেছেন। এই বৈঠকে স্বাস্হ্য ও পরিবার কল্যাণ, বিদেশ, অসমারিক বিমান পরিবহন, ফার্মাসিউটিক্যাল, স্বাস্হ্য গবেষণা দপ্তরের সচিব সহ স্বরাষ্ট্র মন্ত্রক, বাণিজ্য মন্ত্রক, সেনাবাহিনী ও প্রতিরক্ষা বিভাগের আধিকারিক উপস্হিত ছিলেন।
নোভেল করোনা ভাইরাস সংক্রান্ত উদ্ভুত পরিস্হিতির প্রেক্ষিতে নিম্নলিখিত ভ্রমণ সংক্রান্ত সংশোধিত পরামর্শ জারি করা হয়েছে-
· চীন থেকে আসা যেকোন বিদেশী নাগরিকের বর্তমান ভিসা আর বৈধ থাকছেনা।
· পূর্বে জারি করা এক উপদেশের মাধ্যমে সাধারণ মানুষকে চীন সফর থেকে বিরত থাকতে বলা হয়েছে। যেসমস্ত ব্যক্তি চীন সফর করছেন, ফিরে এলে তাদের পৃথক রাখা হবে।
· ভারত সফরে আসতে আগ্রহী ব্যক্তিদের বেজিং-এ ভারতীয় দূতাবাস  অথবা সাংহাই-এর বাণিজ্যিক দূতাবাস  বা গুয়াংঝাও-এর  বাণিজ্যিক দূতাবাসে নতুন করে ভারতীয় ভিসার জন্য আবেদন করতে বলা হয়েছে।
· চীনে ভারতীয় দূতাবাসে দুটি হট লাইন নম্বরের মাধ্যমে ২৪X৭ যোগাযোগ বজায় রাখা হয়েছে। ই-মেল যোগাযোগের ঠিকানা হল helpdesk.beijing@mea.gov.in। প্রয়োজনে ভারতীয় নাগরিকরা যেকোন সাহায্যের জন্য দূতাবাসের হটলাইন নম্বর বা ই-মেল মারফত যোগাযোগ করতে পারেন।
· স্বাস্হ্য সংক্রান্ত যেকোন বিষয়ে অনুসন্ধানের জন্য কেন্দ্রীয় স্বাস্হ্য ও পরিবার কল্যাণ মন্ত্রকের ২৪X৭ হেল্পলাইন নম্বর +911123978046 অথবা ই-মেল ncov2019[at]gmail[dot]com-এ যোগাযোগ করা যেতে পারে।
CG/BD/NS
(Visitor Counter : 64